A szociális ellátásokról szóló rendelet-tervezet általános indokolása:


A szociális igazgatásról és szociális ellátásokról szóló 1993. évi III. törvény ( a továbbiakban: Szt.) a pénzbeli és természetbeni ellátások szabályozására több ponton ad felhatalmazást a települési önkormányzat számára.
Az Szt. 32. § (3) bekezdése alapján a települési önkormányzat képviselő-testülete rendeletben szabályozza a hatáskörébe tartozó pénzbeli ellátások megállapításának, kifizetésének, folyósításának, valamint ellenőrzésének szabályait. Az Szt. 92. § (1) –(2) bekezdései alapján a fenntartó önkormányzat rendeletet alkot a személyes gondoskodást nyújtó ellátásokról, azok igénybevételéről, valamint a fizetendő térítési díjakról.

A fentiek szerint a rendelet-tervezet tartalmazza a kérelem benyújtásával kapcsolatos eljárási szabályokat, a törvényi felhatalmazás alapján a szociális pénzbeli ellátásokra vonatkozó részletszabályokat, a személyes gondoskodást nyújtó ellátások formáit, az ellátás igénybevételére irányuló kérelem benyújtásának szabályait.

A rendelete-tervezet előkészítése során figyelembe vettük a jogalkotásról szóló 2010. évi CXXX. törvény 3. §-át, mely szerint:
„Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű. A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.”

Figyelembe vettük a jogszabályszerkesztésről szóló 6/2009. (XII.14.) IRM rendeletben foglalt szabályokat, így a jogszabály formai tagolását, a fejezetek és alcímek számozását a hivatkozott rendeletnek megfelelően tartalmazza a rendelet-tervezet.

[bookmark: _GoBack]A rendelet-tervezetben a jelenleg hatályos rendelethez viszonyítva a köztemetésre, a szociális alapszolgáltatásokra és a helyi szociálpolitikai kerekasztalra vonatkozó szabályok nem változtak. Új szabályozásként került a rendeletet-tervezetbe viszont a települési támogatás és a rendkívüli települési támogatás, amelyek jogosultsági feltételei a jelenleg hatályos rendeletben szabályozott önkormányzati segély rendeleti szabályainak alapulvételével került kidolgozásra. 

A rendelet-tervezet hatályon kívül helyező rendelkezést is tartalmaz, mivel elfogadásával egyidejűleg a szociális ellátásokról szóló önkormányzati rendeletet hatályon kívül kell helyezni.


A rendelet-tervezet részletes indokolása:

Az 1. §-hoz

A rendelet-tervezet 1. §-a tartalmazza a rendelet célját.

A 2. §-hoz

A  tervezet ezen szakasza a rendeletben meghatározott ellátások személyi hatályát rögzíti.

A 3.§-hoz

A rendelet-tervezet 3. §-a a rendeletben szabályozott ellátási formákat nevesíti.

A 4. §-hoz

A tervezet ezen szakasza az eljárási szabályokat rögzíti. Meghatározásra került, hogy a szociális ellátások iránti kérelmeket hol kell benyújtani, a megállapított támogatások hogyan kerülnek átutalásra. 

Az 5. §-hoz

Új ellátási formaként került a tervezetbe a települési támogatás, melyet gyógyszerkiadások viseléséhez és a szociális étkeztetésben részesülő személyek részére biztosított támogatás. Meghatározásra került, hogy a települési támogatást elsősorban természetbeni szociális ellátásként kell nyújtani. 
A 6. §-hoz


Új ellátási formaként került a tervezetbe a rendkívüli települési támogatás, amely jogosultsági feltételei a korábbi hatályos rendeletben szabályozott önkormányzati rendeleti szabályainak alapulvételével került kidolgozásra. Meghatározásra került, hogy mi minősül létfenntartási gondnak és mi minősül létfenntartást veszélyeztető rendkívüli élethelyzetnek.
Pénzbeli szociális ellátás esetén a támogatás felhasználásáról elszámolási kötelezettség írható elő, mellyel a támogatás felhasználása ellenőrzöttebbé válik.

A 7. §-hoz

A köztemetés vonatkozásában a korábbihoz képest nem történt változás.


A 8. §-hoz

Ez a szakasz felsorolja az önkormányzat által biztosított személyes gondoskodást nyújtó ellátások formáit. Az igénybevételre vonatkozóan a szabályozás nem változott.

A 9. §-hoz

A szociális étkeztetésnél a szabályozás nem változott.

A 10. §-hoz

A személyes gondoskodásért fizetendő térítési díjakat szabályozó szakasznál a szabályozás nem változott. 
Az intézményi térítési díjat továbbra is külön rendeletben határozza meg a Képviselő-testület, az ellátási szerződéssel biztosított ellátásoknál pedig az ellátást biztosító fenntartó állapítja meg azt.


A 11. §-hoz

Ez a szakasz a Szociálpolitikai Kerekasztal összetétele vonatkozásában tartalmaz szabályozást.

A 12. §-hoz

A hatályba léptető rendelkezést tartalmaz ez a szakasz.
Jelen rendelet-tervezet elfogadásával egyidejűleg hatályon kívül kell helyezni az ellátásokat jelenleg szabályozó önkormányzati rendeletet.

Átmeneti rendelkezésként a párhuzamos támogatás kiküszöbölése érdekében tartalmazza ez a szakasz azt, hogy a 2014. december 31-jét megelőzően megállapított normatív lakásfenntartási támogatás jogosultja a normatív lakásfenntartási támogatást megállapító határozatban megjelölt időpontig nem részesülhet rendkívüli települési támogatásban a lakásfenntartás költségeinek csökkentéséhez.

